title: Xulosalar - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: Xulosalar: 1.
  Aholi pul daromadlari ish haqi, tadbirkorlik faoliyatidan olinadigan daromad,
  nafaqa, pensiya, stipendiya shaklidagi barcha pul tushumlarini, mulkdan foiz,
  dividend, renta shaklda olinadigan daromadlarni, qimmatli qog’ozlar, ko’chmas mulk,
  qishloq xo’jalik mahsulotlari, hunarmandchilik buyumlarini sotishdan va har xil
  xizmatlar ko’rsatishidan kelib tushadigan daromadlarni o’z ichiga oladi. Natural
  daromad mehnat haqi hisobiga olinadigan va uy xo’jaliklarining o’z iste’mollari uchun
  ishlab chiqargan mahsulotlaridan iborat bo’ladi.
  2.
  Aholi turmush darajasi tushunchasini ularning hayot kechirishi uchun zarur
  bo’lgan moddiy va ma’naviy ne’matlar bilan ta’minlanishi hamda kishilar ehtiyojining
  bu ne’matlar bilan qondirilishi darajasi sifatida aniqlash mumkin.
  3.
  Farovonlikning eng quyi chegarasini oila daromadining shunday chegarasi
  bilan belgilash mumkinki, daromadning bundan past darajasida ishchi kuchini takror
  hosil qilishni ta’minlab bo’lmaydi. Bu daraja moddiy ta’minlanganlik minimumi yoki
  kun kechirish darajasi (qashshoqlikning boshlanishi) sifatida chiqadi.
  4.
  Dunyodagi barcha mamlakatlar aholi jon boshiga to’g’ri keladigan o’rtacha
  daromadlar darajasi bilan bir-biridan keskin farqlanadi. Bu turli mamlakatlar
  aholisining daromadlari darajasi o’rtasida tengsizlik mavjudligini bildiradi.
  5.
  Davlatning ijtimoiy siyosati tegishli markazlashgan daromadlarni
  tabaqalashgan soliq solish yo’li bilan shakllantirish va uni budjet orqali aholi turli
  guruhlari o’rtasida qayta taqsimlashdan iborat.
  6.
  Aholini ijtimoiy himoyalash chora-tadbirlari tizimidagi eng asosiy yo’nalish –
  bu narxlar erkinlashtirilishi va pulning qadrsizlanish darajasi ortib borishi munosabati
  bilan daromadlarning eng kam va o’rtacha darajasini muntazam oshirib borish
  hisoblanadi.
  Asosiy tayanch tushunchalar: Aholi daromadlari – aholining ma’lum vaqt davomida pul va natural shaklda
  olgan daromadlari miqdori.
  Nominal daromad – aholi tomonidan pul shaklida olingan daromadlari summasi.
  Ixtiyorida bo’lgan daromad – barcha soliqlar to’langandan keyin qolgan daromad,
  ya’ni shaxsiy iste’mol va jamg’arma maqsadlarida foydalanish mumkin bo’lgan
  daromad.
  Real daromad – narx darajasi o’zgarishini hisobga olib aholi ixtiyoridagi
  daromadning zarur bo’lgan moddiy va ma’naviy ne’matlarni sotib olishga yetadigan
  quvvati, ya’ni aholi daromadining xarid quvvati.
  Lorens egri chizig’i – daromadlar tengsizligi darajasini miqdoriy jihatdan
  ifodalovchi geometrik egri chiziq.
  Ijtimoiy to’lovlar – kam ta’minlanganlarga pul yoki natural shaklda yordam
  ko’rsatishga qaratilgan turli xil to’lovlar.
  476
  Ijtimoiy siyosat – davlatning daromadlar taqsimotidagi tengsizlikni, iqtisodiyot
  qatnashchilari o’rtasidagi ziddiyatlarni bartaraf qilishga yo’naltirilgan siyosat.